เต่าทะเลสีเขียวที่เสี่ยงต่อการสูญพันธุ์ ดิ้นรนหาทางรอดชีวิตในทะเลฮ่องกง
เต่าทะเลสีเขียวที่เสี่ยงต่อการสูญพันธุ์ กำลังต่อสู้ทุกวิถีทางเพื่อให้รอดชีวิตในทะเลฮ่องกงแม้จะมีโอกาสเพียงน้อยนิด ในขณะที่รัฐบาลฮ่องกงก
เกาะฮ่องกงศูนย์กลางการค้าที่จอแจของเอเชียดูเหมือนไม่ใช่สถานที่ที่จะมีสัตว์ใกล้สูญพันธุ์อาศัยอยู่แต่อย่างใดแต่เต่าทะเลสีเขียวยังคงอาศัยอยู่ในบริเวณน่านน้ำรอบๆเกาะการค้าแห่งนี้อยู่ เมื่อเร็วๆนี้คุณ Gina Miller มีโอกาสพายเรือแคนนูไปบริเวณใกล้ๆเกาะแลมม่าหนึ่งในเกาะเล็กเกาะน้อยมากกว่า 200 เกาะที่ประกอบกันเป็นฮ่องกงและสังเกตุพบเต่าทะเลสีเขียวตัวหนึ่งซึ่งเป็นพันธุ์สัตว์ที่ใกล้สูญพันธุ์เต็มที คุณ Millerเล่าว่าเธอมองและตระหนักได้ว่านั่นคือเต่าทะเลสีเขียวไม่เคยมีใครพบสัตว์หายากพันธุ์นี้มานานแล้วแต่เพียงพริบตาเดียวเต่าตัวนั้นก็ดำน้ำหายไป เต่าทะเลสีเขียวซึ่งได้ชื่อตามสีของตัวมันเองถูกจัดอยู่ในกลุ่มสัตว์ที่ใกล้สูญพันธุ์ของสหภาพอนุรักษ์ธรรมชาติระหว่างประเทศเมื่อ5 ปีที่แล้ว เต่าพันธุ์นี้มีแหล่งพำนักอาศัยในประเทศต่างๆมากกว่า 80 ประเทศทั่วโลกและสามารถพบเห็นได้ในน่านน้ำของประเทศเขตร้อน และตอนใต้เขตร้อนราว 140 ประเทศเต่าทะเลสีเขียวเมื่อโตเต็มที่อาจมีน้ำหนักมากกว่า 150 กิโลกรัม โดยแหล่งที่มีเต่าทะเลพันธ์นี้อาศัยอยู่มากที่สุดได้แก่ประเทศคอสตาริกา และแถบแนวปะการังยักษ์ Great Barrier Reef ในออสเตรเลียสำหรับที่ฮ่องกงนั้น มีเต่าทะเลสีเขียวอาศัยอยู่ไม่มากนักและกำลังลดจำนวนลงเมื่อแหล่งที่อยู่ของเต่าเหล่านั้นยังคงถูกคุกคาม คุณ Gina Miller บอกว่าเธอมักจะเห็นเรือจับปลา และเรือยาชท์ลอยลำอยู่บริเวณทางใต้ของเกาะแลมม่าซึ่งเป็นเขตปกป้องพันธุ์เต่าทะเลสีเขียวซึ่งเธอแปลกใจเป็นอย่างยิ่งที่ไม่มีใครพยายามกันเรือเหล่านั้นออกจากพื้นที่ดังกล่าวโดยเฉพาะอย่างยิ่งในฤดูวางไข่ อย่างไรก็ตาม คุณ K.S. Cheung เจ้าหน้าที่อนุรักษ์ป่าชายเลนและพันธุ์สัตว์ของกระทรวงการเกษตร การประมงและการอนุรักษ์ฮ่องกง กล่าวว่าที่ผ่านมาได้มีการรักษาความปลอดภัยบริเวณเขตปกป้องพันธุ์เต่าทะเลสีเขียวเป็นอย่างดีและมีประสิทธิภาพและได้มีการกำหนดพื้นที่หาด Sham wan บนเกาะแลมม่าเป็นเขตอนุรักษ์เพื่อให้เต่าทะเลสีเขียวขึ้นไปทำรังและวางไข่โดยประชาชนทั่วไปไม่สามารถลุกล้ำเข้าไปในพื้นที่ดังกล่าวได้โดยเฉพาะในช่วงฤดูการวางไข่ตั้งแต่เดือนมิถุนายนถึงตุลาคม เต่าทะเลสีเขียวในฮ่องกงต้องเผชิญกับความท้าทายหลายประการทั้งมลพิษ การพัฒนา การดำน้ำและเรือเร็วล้วนเป็นอันตรายอย่างยิ่ง อย่างไรก็ตาม คุณK.S. Cheung เผยว่าภัยคุกคามสำคัญที่สุดของเต่าพันธุ์นี้ที่ฮ่องกงก็คือการถูกจับไปเป็นอาหารนั่นเอง ไม่ว่าจะเป็นไข่เต่าหรือตัวเต่า ที่ประเทศจีนแผ่นดินใหญ่ เนื้อเต่าถือได้ว่าเป็นอาหารบำรุงสุขภาพอันโอชะในขณะที่ชาวประมงยากจนในฮ่องกงจำนวนมากพึ่งพาเต่า และไข่เต่าเป็นอาหารในช่วงที่ขาดแคลนนอกจากนี้ ในประเทศแถบเอเชียตะวันออกเฉียงใต้เช่น มาเลเซียและอินโดนีเซียก็นิยมบริโภคเนื้อเต่าทะเลสีเขียวเช่นกัน องค์กรอนุรักษ์พันธุ์สัตว์ Earthtrust ประเมินว่าปัจจุบันมีเต่าทะเลสีเขียวเพศเมียวัยผสมพันธุ์อยู่ไม่ถึง2 แสนตัวทั่วโลก ในขณะที่การวางไข่ทำได้น้อยลงเพราะตามธรรมชาตินั้นเต่าทะเลจะต้องกลับไปวางไข่ตามชายหาดที่สร้างรังไว้แต่เมื่อหาดถูกเกลี่ยกลบ เต่าก็ไม่สามารถวางไข่ได้ คุณ Cheung บอกว่าขณะนี้รัฐบาลฮ่องกงกำลังพยายามเพิ่มจำนวนเต่าทะเลสีเขียวในน่านน้ำฮ่องกงโดยเมื่อ 2 ปีที่แล้วรัฐบาลได้ปล่อยลูกเต่าทะเลสีเขียวมากกว่า 60 ตัวที่ผ่านการฟักตัวในห้องทดลองออกสู่ธรรมชาติในอีกด้านหนึ่ง ข้อตกลงระหว่างประเทศว่าด้วยการค้าสัตว์ที่ใกล้สูญพันธุ์มีข้อกำหนดห้ามขายเนื้อหรือไข่รวมทั้งผลิตภัณฑ์อื่นๆที่ผลิตจากเต่าทะเลสีเขียวเด็ดขาดซึ่งบรรดานักอนุรักษ์ในฮ่องกงต่างหวังว่าความพยายามดังกล่าว จะช่วยชีวิตและช่วยเพิ่มจำนวนเต่าทะเลสีเขียวในฮ่องกงและทั่วโลกได้